FORORD 



Da 3die Udgave af Warmings systematiske Botanik var udsolgt, 

 foreslog Prof. Warming mig at bearbejde Sporeplanterne i en ny Ud- 

 gave, medens han selv overtog Frøplanterne (Blomsterplanterne). Da 

 jeg siden 1895 har holdt Forelæsninger over Sporeplanterne ved Kø- 

 benhavns Universitet, paatog jeg mig med Glæde dette Arbejde; det 

 bestemtes imidlertid, at de to Afdelinger skulde udgives som selvstæn- 

 dige, men sideordnede Bøger. Nærværende Bog, som desværre først ud- 

 kommer et Aar efter „Frøplanterne", er, som det vil ses, ikke en Om- 

 arbejdelse af det tilsvarende Afsnit af Den systematiske Botanik, men 

 en helt ny Fremstilling. 



Bogens Omfang er betydelig større end Afsnittet om Sporeplanterne 

 i Syst. Bot., og dette beror for en stor Del paa, at vort Kendskab til 

 disse Planter er blevet saa overordentlig stærkt forøget i de forløbne 

 21 Aar, særlig i Henseende til Udviklingshistorie og Cytologi. I Over- 

 ensstemmelse dermed er Fremstillingen i det Hele gjort fyldigere, me- 

 dens Forøgelsen af Omfanget i langt mindre Grad beror paa Medta- 

 gelsen af flere Typer. 



Det har været mig magtpaaliggende at forsyne Bogen med et saa 

 rigt Billedstof som muligt. Fra Syst. Bot. er optaget alle de Figurer, der 

 kunde bruges. Over 200 Figurer er nye, deraf et mindre Antal (38) 

 originale. Ved næsten alle Figurer er anført, hvorfra de stammer; kun 

 ved nogle faa ældre er det ikke lykkedes mig at faa oplyst dette. 



Bogen er først og fremmest bestemt for Studerende og Lærere. Jeg 

 har paa flere Steder bestræbt mig for ved Anvendelse af forskellig Sats 

 at sondre imellem det væsentligere og det mere specielle; men det har 

 ikke været muligt at gennemføre en saadan Sondring i saa høj Grad, 

 som mange maaske kunde have ønsket. Ved Valget af de Typer, der 

 omtales i Bogen, har jeg særlig taget Hensyn til dem, der forekommer 



